02005D0050 — DA — 14.11.2017 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS BESLUTNING af 17. januar 2005 om harmonisering af radiofrekvenser i 24 GHz-området til tidsbegrænset anvendelse til kortdistanceradarudstyr til køretøjer i Fællesskabet (meddelt under nummer K(2005) 34) (EØS-relevant tekst) (2005/50/EF) (EUT L 021 af 25.1.2005, s. 15)

Ændret ved:









▼B

KOMMISSIONENS BESLUTNING

af 17. januar 2005

om harmonisering af radiofrekvenser i 24 GHz-området til tidsbegrænset anvendelse til kortdistanceradarudstyr til køretøjer i Fællesskabet

(meddelt under nummer K(2005) 34)

(EØS-relevant tekst)

(2005/50/EF)







Artikel 1

Formålet med denne beslutning er at harmonisere betingelserne for adgang til og effektiv udnyttelse af 24 GHz-frekvensbåndet til kortdistanceradarudstyr til køretøjer.

Artikel 2

I denne beslutning gælder følgende definitioner:

1) »24 GHz-frekvensbåndet«: radiofrekvensområdet mellem 24,15 +/– 2,50 GHz frekvensbånd

2) »kortdistanceradarudstyr til køretøjer«: udstyr med køretøjsbaserede radarfunktioner til kollisionsafbødning og trafiksikkerhedsformål

3) »kortdistanceradarudstyr til køretøjer, som ibrugtages i Fællesskabet«: kortdistanceradarudstyr til køretøjer, som oprindeligt var monteret eller erstatter oprindeligt monteret udstyr af denne art i et køretøj, som bliver eller er registreret, markedsført eller ibrugtaget i Fællesskabet

4) »på grundlag af principperne om ikke-interferens og ikke-beskyttelse«: driften af systemet må ikke forårsage skadelig interferens for andre brugere af frekvensområdet, og der må ikke stilles krav om beskyttelse mod skadelig interferens fra andre systemer eller tjenester, der anvender det pågældende frekvensområde

▼M1

5) »referencedatoerne«: den 30. juni 2013 for frekvenser mellem 21,65 GHz og 24,25 GHz og den 1. januar 2018 for frekvenser mellem 24,25 GHz og 26,65 GHz

▼B

6) »skæringsdatoen«: 30 juni 2007

7) »køretøj«: alle motorkøretøjer som defineret i artikel 2 i direktiv 70/156/EØF

8) »deaktivering«: standsning af emissioner fra kortdistanceradarudstyr til køretøjer

9) »lukket område«: det område rundt om en radioastronomistation, hvis radius svarer til en bestemt afstand fra den pågældende station

10) »arbejdscyklus«: den del af en given timeperiode, hvor udstyret transmitterer aktivt.

Artikel 3

24 GHz-frekvensbåndet udpeges til og stilles hurtigst muligt og senest den 1. juli 2005 — på grundlag af principperne om ikke-interferens og ikke-beskyttelse — til rådighed for kortdistanceradarudstyr til køretøjer, som ibrugtages i Fællesskabet og opfylder kravene i artikel 4 og 6.

24 GHz-frekvensbåndet skal være til rådighed frem til ►M1 referencedatoerne ◄ , i henhold til artikel 5.

Efter ►M1 disse datoer ◄ er 24 GHz-frekvensbåndet ikke længere til rådighed for kortdistanceradarudstyr monteret i et køretøj, medmindre der er tale om udstyr, som oprindeligt er monteret i eller erstatter sådant oprindeligt monteret udstyr i et køretøj, der er registreret, ibrugtaget eller markedsført i Fællesskabet før ►M1 disse datoer ◄ .

▼M1

Dog forlænges datoen den 1. januar 2018 med fire år for kortdistanceradarudstyr monteret i et køretøj, for hvilket en typegodkendelsesansøgning indgivet i overensstemmelse med artikel 6, stk. 6, i Europa-Parlamentets og Rådets direktiv 2007/46/EF ( 1 ) er godkendt før den 1. januar 2018.

▼B

Artikel 4

24 GHz-frekvensbåndet stilles til rådighed til anvendelse for ultrabredbåndsdelen af kortdistanceradarudstyr til køretøjer med en middeleffekttæthed på højst – 41,3 dBm/MHz effektiv isotropudstrålet effekt (EIRP) og en maksimal effekttæthed på 0 dBm/50 MHz EIRP, undtagen for frekvenser under 22 GHz, hvor den maksimale middeleffekttæthed skal begrænses til – 61.3 dBm/MHz EIRP.

Frekvensområdet 24,05-24,25 GHz er udpeget til smalbåndsemissionsmodus/komponent med en maksimal effekttæthed på 20 dBm EIRP og en arbejdscyklus begrænset til 10 % for en maksimumsudstråling højere end – 10 dBm EIRP.

Emissioner i 23,6-24,0 GHz-båndet 30o eller højere over det horisontale plan dæmpes mindst 25 dB for kortdistanceradarudstyr, der markedsføres inden 2010, og derefter med mindst 30 dB.

Artikel 5

1. Vedvarende adgang til 24 GHz-frekvensbåndet for applikationer i forbindelse med kortdistanceradarudstyr til køretøjer gøres til genstand for en aktiv revision for at sikre, at hovedbetingelsen for at åbne disse systemer forbliver opfyldt, nemlig at der ikke optræder skadelig interferens for andre brugere af båndet, navnlig ved hjælp af rettidig verificering af:

a) det samlede antal køretøjer udstyret med 24 GHz-kortdistanceradar, som registreres, markedsføres eller ibrugtages i hver medlemsstat, for at kontrollere, at dette antal ikke overskrider en andel på 7 % af det samlede antal køretøjer på vejene i hver medlemsstat

b) om medlemsstaterne, fabrikanterne eller importørerne har stillet tilstrækkelige oplysninger til rådighed om antallet af køretøjer udstyret med 24 GHz-kortdistanceradar, til at kortdistanceradarsystemer til køretøjers anvendelse af 24 GHz-båndet kan overvåges effektivt

c) hvorvidt individuel eller kumulativ anvendelse af 24 GHz-kortdistanceradar til køretøjer medfører eller sandsynligvis inden for et kort tidsrum vil medføre skadelig interferens for andre brugere af 24 GHz-båndet eller tilstødende bånd i mindst én medlemsstat, uanset om den under litra a) anførte tærskel er nået eller ej

d) om ►M1 referencedatoerne ◄ stadig er passende.

▼M1 —————

▼M1

4. Medlemsstaterne bistår Kommissionen ved gennemførelse af de i stk. 1 omhandlede revisioner, idet de sørger for rettidig indsamling og fremsendelse til Kommissionen af de nødvendige oplysninger, herunder navnlig de oplysninger, der er anført i bilaget.

▼B

Artikel 6

1. Kortdistanceradarudstyr monteret i køretøjer må kun være i drift, når køretøjet er i brug.

2. Kortdistanceradarudstyr, som ibrugtages i Fællesskabet, skal sikre beskyttelsen af de radioastronomistationer, som opererer i frekvensområdet 22,21-24,00 GHz, defineret i artikel 7, ved hjælp af en automatisk deaktivering i et nærmere fastsat lukket område eller ved hjælp af anden metode, som uden førerens indgriben sikrer en tilsvarende beskyttelse af disse stationer.

3. Uanset stk. 2 accepteres manuel deaktivering for kortdistanceradarudstyr til køretøjer, som ibrugtages i Fællesskabet og opererer i 24 GHz-frekvensbåndet før skæringsdatoen.

Artikel 7

Hver medlemsstat udpeger de radioastronomistationer på deres område, som skal beskyttes, jf. artikel 6, stk. 2, samt fastlægger specifikationerne for det lukkede område for hver station. Disse oplysninger sammen med passende begrundende støttedokumenter fremsendes til Kommissionen inden seks måneder efter vedtagelsen af denne beslutning og offentliggøres i Den Europæiske Unions Tidende.

Artikel 8

Denne beslutning er rettet til medlemsstaterne.









BILAG

Oplysninger, der kræves til overvågning af 24 GHz-frekvensbåndets anvendelse til kortdistanceradarudstyr til køretøjer

Dette bilag indeholder de oplysninger, der kræves til at kontrollere udbredelsen af motorkøretøjer udstyret med en kortdistanceradar i hver EU-medlemsstat, jf. artikel 5. Oplysningerne anvendes til at beregne andelen af motorkøretøjer udstyret med 24 GHz-kortdistanceradar i forhold til det samlede antal køretøjer på vejene i hver medlemsstat.

▼M2

Følgende oplysninger indsamles på Kommissionens anmodning:

▼B

1) antallet af køretøjer udstyret med 24 GHz-kortdistanceradar, som er produceret og/eller markedsført og/eller førstegangsregistreret i Fællesskabet i referenceåret

2) antallet af køretøjer udstyret med 24 GHz-kortdistanceradar, som er importeret fra tredjelande til Fællesskabet i referenceåret

3) det samlede antal køretøjer på vejene i referenceåret.

Alle oplysninger skal ledsages af en vurdering af oplysningernes usikkerhedsmoment.

Ud over ovennævnte oplysninger stilles alle andre oplysninger, som kan hjælpe Kommissionen med at bevare et passende overblik over 24 GHz-frekvensbåndets anvendelse til kortdistanceradaranordninger, rettidigt til rådighed for denne, herunder oplysninger om:

— nuværende og kommende markedstendenser i og uden for Fællesskabet

— eftersalgsservice og eftermontering af udstyr

— udviklingsstadet for alternative teknologier og applikationer, navnlig kortdistanceradar til køretøjer til anvendelse i 79 GHz-båndet, jf. beslutning 2004/545/EF.